ہوپ ہیرا

ہوپ ہیرا (Hope Diamond ہوپ ڈائمنڈ) 45.52 قیراط (9.104 گرام؛ 0.3211 اونس) وزنی نیلا ہیرا ہے جو اپنی غیر معمولی جسامت اور نیلگوں بنفشی رنگ کی وجہ سے سترھویں صدی عیسوی سے شہرت رکھتا ہے۔ یہ ہیرا سترھویں صدی میں موجودہ بھارت کی ریاست آندھرا پردیش کی کولور کان سے نکالا گیا تھا۔ اس نایاب پتھر کے حجم نے ہیروں کی تشکیل کے عمل کے بارے میں نئی معلومات فراہم کی ہیں۔

ہوپ ہیرے کی تحریری تاریخ 1666ء سے شروع ہوتی ہے جب فرانسیسی جواہرات فروش ژاں باتیست تاویرنیے نے اسے ہندوستان میں خط گولکنڈہ سے خریدا۔ پتھر کو تراشنے اور اسے  (Le bleu de France) کا نام دینے کے بعد تاورنیے نے 1668ء میں یہ ہیرا فرانس کے بادشاہ لوئی چہار دہم کو فروخت کیا۔ 1792ء میں یہ چوری ہو گیا بعد ازاں بازیاب ہوا اور دوبارہ تراشا گیا اور 1839ء میں ہوپ بینکنگ خاندان کے جواہرات کے کیٹلاگ میں پہلی بار  کے نام سے ظاہر ہوا جس سے اس کا نام منسوب ہے۔

ہوپ ہیرے کے آخری نجی مالک امریکی جواہرات فروش ہیری ونسٹن تھے جنھوں نے 1949ء میں اسے کانوں کی وارث اور مقبولِ خلائق ایولن والش مک لین کی جائداد سے خریدا۔ کئی سال تک اسے مختلف نمائشوں میں پیش کرنے کے بعد ونسٹن نے اسے ایک ہار میں جڑا اور 1958ء میں اسے امریکی داربالحکومت واشنگٹن ڈی سی کے اسمتھ سونین ادارے کے نیشنل میوزیم آف نیچرل ہسٹری کو عطیہ کر دیا جہاں یہ آج تک مستقل طور پر نمائش پر موجود ہے۔
 درجہ بندی 
تصغیر|alt=ہیرے کی تصویر|1974ء میں ہوپ ہیرے کی تصویر
ہوپ ہیرا ایک بڑا، 45.52 قیراط (9.104 گرام؛ 0.3211 اونس) وزنی نیلا ہیرا ہے جو  (Toison d’or) کے لاکٹ میں جڑا ہوا ہے۔ عام روشنی میں اس کا رنگ گہرے سرمئی نیلے رنگ کا دکھائی دیتا ہے جو اس کے بِلُور (کرسٹل) کے اندر موجود بورون کے خفیف ذرات کی وجہ سے ہے۔ بالائے بنفشی روشنی پڑنے پر یہ سرخ رنگ کی فاسفورسینس (چمک) خارج کرتا ہے۔UV Light Makes Hope Diamond Glow Red; Schmid, Randolph E.; ABC News; text= "The diamond glows only after the light has been switched off ... the glow can last for anything up to 2 minutes..."; January 7, 2008The Hope Diamond phosphoresces a fiery red color when exposed to ultraviolet light ; Hatelberg, John Nels; Smithsonian Institution. اسے ٹائپ IIb ہیروں میں شمار کیا جاتا ہے۔

ہوپ ہیرا اس وقت واشنگٹن ڈی سی کے نیشنل میوزیم آف نیچرل ہسٹری میں قومی جواہرات اور معدنیات کے ذخیرے میں محفوظ ہے۔ یہ ہیرا حیدرآباد، ہند، فرانس، برطانیہ اور پھر امریکا تک مختلف ہاتھوں سے گزرتا ہوا پہنچا جہاں اب یہ عوامی نمائش کے لیے رکھا گیا ہے۔ اسے اکثر  کہا جاتا ہے۔

 حوالہ جات 

زمرہ:انفرادی ہیرے
زمرہ:لعنتیں

زمرہ:نیلے ہیرے
زمرہ:گولکنڈہ کے ہیرے
زمرہ:ہوپ خاندان